***Cyfarfodydd cyswllt misol rhwng aelodau a phenaethiaid gwasanaeth.***

Yn ogystal â'r cyfarfodydd ffurfiol a seiliwyd ar faterion, gweithgorau a Byrddau gyda Phenaethiaid Gwasanaeth a deiliaid portffolio yn bresennol ynddynt, e.e. y Bwrdd Trawsnewid, ymgynghoriadau cyn adroddiad craffu ac ati, cynhaliwyd cyfarfodydd cyswllt misol i sicrhau bod ein Cynghorwyr yn cael eu hysbysu a'u diweddaru mewn perthynas â blaenoriaethau, galwadau a datblygiadau gwasanaeth cyfredol.

Mae'r cyfarfodydd cyswllt hyn yn rhoi cyfle i’r Cynghorwyr gynnal mwy o drafodaethau manwl sydd yn gwella eu gwybodaeth am fusnes y gwasanaethau cymdeithasol, cael gwell dealltwriaeth o arferion a phrosesau ac yn eu galluogi i weithredu fel ffrind beirniadol; bwydo safbwynt gwrthrychol i mewn, syniadau newydd a sicrhau bod y perfformiad a chyfeiriad y gwasanaeth yn ymwneud â, ac yn dylanwadu ar, ein Aelodau a benodwyd yn ddemocrataidd.

**Pa wahaniaeth y mae wedi’i wneud?**Mae aelodau’n cymryd y cyfle i dynnu sylw at faterion a drosglwyddwyd iddynt gan eu cyfoedion, sydd wedi codi mewn gwahanol feysydd corfforaethol a thrwy eu cyfranogiad o fewn fforymau lleol a chenedlaethol; i lywio datblygiadau neu i ddatrys pryderon cyn iddynt waethygu.

Enghreifftiau o'r rhain yw; cynlluniau ar gyfer darparu atebion tai cymdeithasol priodol, cynnydd o ran cynlluniau prentisiaeth, ystyriaeth o ran diogelu ar gyfer grwpiau diamddiffyn, mynediad i hyfforddiant ar gyfer Cynghorwyr i gyflawni eu cyfrifoldebau diogelu.

Mae'r cyfarfodydd hyn yn heriol ac yn gefnogol, gan sicrhau y rhennir ymwybyddiaeth a pherchnogaeth o fentrau ac atebolrwydd ar gyfer datblygu'r gwasanaeth.

Weithiau gall cyfathrebu agored ynghylch materion cymhleth ac anodd fynd ati i ddatblygu ac adeiladu ar y berthynas gadarnhaol sy'n bodoli rhwng aelodau a swyddogion yng Nghonwy. Mae hyn yn sicrhau bod y rhai sy'n gyfrifol am y portffolio gwasanaethau cymdeithasol yn hyddysg iawn a bod gofal cymdeithasol yn cadw'r flaenoriaeth sydd ei hangen o fewn y Cyngor.